Ætlar Hörður Torfa ekki að biðja Geir afsökunar?

Á ég virkilega að trúa því að Hörður Torfason sé það mikið fífl og tilfinningalaus mannskepna að hann ætli ekki að biðja Geir Haarde, forsætisráðherra, afsökunar á ómerkilegum ummælum sínum um hann í dag. Tal hans um að veikindi Geirs, illkynja mein í vélinda, séu eitthvað kosningatrix eða reykbomba eru svo ógeðsleg að maðurinn er ekki trúverðugur í einu né neinu framar, hvorki sem frontur í mótmælum eða fjöldahreyfingu á nokkurn máta. Hann fór langt fram úr sér.

Ég bar vonir og væntingar til þess að Hörður myndi biðjast afsökunar og draga ummæli sín til baka fyrir kvöldið. Enn hefur það ekki gerst. Ætlar hann virkilega að verða metinn slíkt fífl að standa við þessi nauðaómerkilegu ummæli sín?

Fyrri ummæli:
Ætlar þú ekki að slaka á og gefa Herði færi á að skýra sitt mál, áður en þú skrifar lokasetninguna í þetta drama þitt ?

Sagan mun dæma Hörð Torfa.

||

Ég er svo sammála þér Stefán, ég verð bara að segja að ég var að ræða þetta við matarborðið við fjölskyldu mína áðan, og það lá við að ég færi fram ög öskraði. Get varla sagt hér hvaða hugsanir flugu í gegnum hausinn á mér hvað varðar þennan Hörð Torfason.

Á blogginu mínu hef ég sagt honum að skammast mín, verð víst að láta það duga.

||

Eflaust er Hörður maður nógu stór til að afsaka þessi ummæli sín, ef það er þá nauðsynlegt yfirhöfuð.

En sjáðu til, bara svona sem dæmi: Miðað við öll þau ósannindi sem hafa komið frá ráðamönnum þjóðarinnar síðustu mánuði er allt (ALLT) traust horfið á bak og burt. Það eru eflaust margir sem munu krefjast þess að fá að sjá sjúkraskýrslu forsætisráðherra til að fá einhverja vissu í hlutina. Alveg eins og fólk vill fá sannindi um bankana og allt það. Traustið er einfaldlega horfið.

Og nú þegar er ég búinn að óska persónunni Geir og hans fjölskyldu þrisvar sinnum góðs bata og að allt gangi vel, vil ég benda á að mótmælin snérust aldrei gegn persónu Geirs, heldur störfum hans sem forsætisráðherra.

||

Ef einhver á að biðjast afsökunar, þá er það ríkisstjórn, sem brugðist hefur fólkinu í landinu.

||

Sammála þér Stefán og ég trúi ekki öðru en þeir sem hafa viðhaft slík ummæli, biðjist afsökunar á þeim. Geir fékk niðurstöðu um illkynja æxli í vélinda s.l. þriðjudag og hlýtur að vera í mesta sjokkinu sjálfur. Dettur einhverjum heilvita manni í hug að hann hafi pantað eitt stykki krabbamein því tíminn hentaði vel!!!!!!!!!!!!!!!!!!!!!!!!!!!! Maðurinn er forsætisráðherra landsins og að sjálfsögðu lætur hann vita að hann muni ekki vera til staðar í einhvern tíma. Hvað átti hann að gera, hverfa bara sporlaust án þess að tala við þjóðina áður???? Hann sagði frá veikindum sínum á einlægan og einfaldan hátt. Sama í hvaða flokki fólk er þá hlýtur það að sjá að Geir á ekki annarra kosta völ en að draga sig í hlé um óákveðinn tíma og bar skylda til þess að láta þjóðina vita af því. Þeir sem vilja mótmæla áfram, gera það bara og ekkert meira um það að segja.

||

Þessi ummæli Harðar eru honum til mikillar minnkunar. Ef hann ætlar sér ekki að draga þau til baka og biðast afsökunar á þeim, þá er hann ekki "Rödd Fólksins".

||

Nei þótt þetta hafi komið upp um lélega siðferðiskennd Harðar Torfasonar. Þá hefur það ekki tíðkast hjá Geir og fleirum að biðja mig eða þjóðinna afsökunar á einu eða neinu. Þarna á að gilda jafnræði.

||

Díddu nú við? Missti ég af einhverju? Hvernig væri að vitna í þessi ummæli, svo einhver merking sé í þessum orðum þínum? Það eina sem kemur fram í viðtengdri frétt er þetta:

"Fram kemur í tilkynningu að Raddir fólksins harmi alvarleg veikindi Geirs H. Haarde forsætisráðherra og óska honum velfarnaðar og góðs bata. Þá fagna samtökin einnig velheppnaðri aðgerð á Ingibjörgu Sólrúnu Gísladóttur utanríkisráðherra og bjóða hana velkomna heim. "

Ég er svosem ekkert að mæla Herði bót né verja hann, enda hef ég gagnrýnt ýmislegt af gjörðum hans og orðum og það við hann sjálfan. Þá læt ég allavega fylgja með þau ummæli, sem mér þykja gagnrýniverð.

Ég held að það sé ekki nokkur maður, sem ekki er miður sín vegna persónulegra harma Forsætisráðherra og Utanríkisráðherra, já og raunar eru fleiri í stjórnarliðinu, sem hafa átt við harma sem hafa farið hljóðar. Það hinsvegar kemur í litlu við því sem um er deilt hér í landi og ótrúleg smekkleysa að hræra slíku saman.

Marft er sagt í hita leiksins nú og vafalaust eitthvað sem menn iðrast eða vildu betur sagt hafa. Þannig er það. Það er því smekklaust spinn hjá þer að reyna að þyrla upp moldviðri yfir slíku, sem þú handplokkar úr umræðunni til að þjóna málstað þinum.

Smekkleysan er því víðar en þú heldur.

||

Endurtók hann síðan ekki ummæli sín og þar með undirstrikaði þau eins og kom fram í Kastljósinu?

||

Ég óska Geiri ekkert meiri bata en hverjum öðrum í þessu samfélagi. Svo einfalt er það.

Ég ber engan kala til hans sem persónu ... en er andsnúin hans politísku stefnu..

Ég þekki þennan mann ekki neitt og sé miklu frekar ástæðu til þess að votta t.d fólki sem á virkilega við sárt að binda í þessu samfélagi.. eins og þeir sem fá ekki sjúkrahúsaðstoð við þeirra hæfi vegna niðurskurðar í samfélaginu.

||

Það er ótrúlegt ef Hörður Torfason æltar ekki að biðja Geir afstökunar á ummælum sínum.
Þetta segir kanski meira um hans karakter en margt annað.

||

Stefán gæta orða sinna og ekki kalla hörð fífl við það verður þú minni maður.

Hörður orðaði forundran sýna sem margir spurðu sig í dag á mjög klaufalegan hátt.

Í stað þess að tilkynna afsögn og fall ríkistjórnarinnar þá boðaði hann á vafasaman hátt til fréttamannafundar og nánast seldi þjóðinni meðaumkun.

Hvor um sig gerðu taktísk mistök þó mér þyki PR stönt geirs með þem flottari sem ég hef séð í pólitík.

Hvet þig til að lesa hugleiðngar mínar um þetta

||

Á Hörður að biðja Geir afsökunar og Geir þjóðina afsökunar og svo hin hirðfíflin inni á Alþingi að biðja okkur öll afsökunar, koll af kolli?

Ég hef ekki orðið var við að Geir né heilbrigðisráðherra hafi miklar áhyggjur af líðan ykkar né heilbrygði annarra í samfélaginu. Í hvaða móðursýkiskasti eru þið eiginlega.

Ég er ekki talsmaður Harðar Torfasonar en mér finnst eins og þið sem hafið hellt ykkur yfir Hörð hafið alveg misst ykkur. Hvar er málskilningur ykkar?

Hörður er einfaldlega að benda mönnum á að vera ekki að draga veikindi Geirs inn í þá baráttu sem þjóðin á við að stríða gagnvart stjórnvöldum. Mótmælunum verður ekki slegið á frest af því Geir sé veikur.

Mamma mín liggur fyrir dauðanum, Geir hefur vitaskuld engar áhyggjur af því, enda á hann ekki að vera að velta sér upp úr því frekar en þið upp úr veikindum Geirs.

Krabbamein er hræðilegur sjúkdómur, það er enginn að draga það í efa. Og engin ástæða til þess að hugsa illa til manns sem er svo alvarlega veikur en Hvöss ummæli Harðar snúast um þann harða veruleika sem við búum við af hendi þessara manna, þar á meðal Geirs.

Vitið þið að Geir er talsmaður þess að þið eða foreldrar ykkar sem hafa keypt húsnæði og standið í greiðsluerfiðleikum verðið gerð upp og svo verði ykkur boðið að leigja það húsnæði með öllum þeim skuldum sem á ykkur svo hvíla?

Það er ekki að undra að ekkert lagast í fari stjórnmálamanna í garð þjóðarinnar þegar þjóðin sjálf sviflast svo á geðsviðinu að það er ekkert mark takandi á henni. Vitið þið að stjórnmálamenn eru ánægðastir með það þegar geðslag ykkar er svona sveiflukennt?

Hættið þessu meðaumkunarbulli, það fer ykkur ekki vel.

||

Frá mínum bæjardyrum hefur verið ráðist á Geir sem manneskju með þessum ummælum Harðar. Og hefur ekkert með pólitík eða vinnu hans að gera. Hörður hlýtur að biðja manninn afsökunar opinberlega. Skil ekki ummæli sumra að ofan um að það þurfi ekki. Hinum er ég sammála.

||

Hann hefur alveg misst allt traust og álit sem ég hafði á honum.

Meira að segja þótt hann myndi gera það núna ! Það væri þá bara til að redda sér !

Svei þér Hörður Torfason !

||

Það hefur margur undarlegur haugurinn komið í ljós í þessu þjóðfélagi að undanförnu. Aðgát skal höfð í nærveru sálar.

||

Þú ert nú sjálfur að nota orð sem bera marks um lítilsvirðingu. Fífl, tilfinningalaus mannskepna, sem er í sama dúr og aðrir hægrisinnaðir moggabloggarar hafa látið útúr sér. Það skýtur nefnilega skökku við að nota slíkan tálsmáta til að gagnrýna dónaskap annara, finnst þér ekki? Og kannski, bara kannski, var þessi reykbomba ekki sjúkdómurinn sjálfur...kannski hafa orð hans verið tekin úr samhengi, því allir vita hvaða ávinning Sjálfstæðismenn hafa af því að rægja Hörð. Þá eru öll mótmælin dregin í svaðið, enda hann persónugervingur þeirra að mörgu leyti. Þó ekki eigi að persónugera vandann, eða hvað. Aumur pólitískur leikur hjá Sjálfstæðismönnum á moggablogginu, minnir pínu á áróðursmaskínu Fox News ef eitthvað.

||

Hörður Torfa sýndi þarna eðli sem mér líkar illa við. Það er mikið af fólki sem er að nota sér "mómentið" fyrir athyglisþörf sína......það vill ekki hætta að mótmæla, fjölmiðlar á staðnum og stemmning. Ég held að Hörður sé einn af þeim.

||

EE.

Manneskjan Geir er ábyrg fyrir því hvernig þetta þjóðfélag er statt. Það er veruleiki þess samfélags sem við búum í.

það hrjáir allt of marga einhverskonar veruleikaröskun sem veldur því að þeir fara í eitthvert meðaumkunarástand gagnvart þeim sem verður veikur.

Veikindi Geirs áttu í byrjun ekki að dragast inn í þá umræðu sem nú er í gangi né snerta þau mótmæli sem framundan eru. Það eru í raun þau skilaboð sem Hörður er að senda með afstöðu sinni. Hann á því ekkert að þurfa að biðja Geir afsökunar.

Það er því miður augljóst að það átti að nota veikindi Geirs til þess að kæfa áframhaldandi mótmæli. Viðbrögð Harðar voru væntanlega svona hörð vegna þess að hann skynjaði þessa tilkynningu sem slíka.

Takk annar fyrir ágætis skrif þið sem hafið tjáð ykkar skoðanir um þetta mál. Við þurfum ekkert að vera sammála um þetta tiltekna mál enda er sýn fólks oft ólík á málefni líðandi stundar og hún kemur vissulega fram í þessu máli.

||

Ég óska þess að Geir nái fullum bata sem fyrst. Þetta er hræðilegur sjúkdómur og einginn veit hvort sjúkdómurinn geti blossað upp aftur þó eitt mein sé fjarlægt nú. Við höfum fulla þörf á öllum kröftum hvers einasta einstaklings í þjóðfélaginu til að fjarlægja það mein sem hrjáir þjóðina hér og nú. Á vordögum greyndist þjóðin með æxli, reynt var að fjarlægja það þegjandi og hljóðalaust af stjórnvöldum, ekki tókst það! Nú hefur þjóðin greynst með fleiri æxli og sér ekki fyrir endan á þeim. Ég óska þjóðinni skjóts batar. Ég vona svo sannarlega að bæði Geir og þjóðin lifi þessar hremmingar af.

||

Auðvitað ætti hann að biðja manninn afsökunar strax. Er hann ekki að fara fram á að menn axli ábyrgð og segi af sér ef þeir gera mistök? held að nú sé komið að því að hann sýni gott fordæmi og dragi sig í hlé í þessu sjálfskipaða foringja hlutverki sem hann er í varðandi þessi annars ágætu mótmæli.

||

Stebbi, leyfðu smá tíma að líða. Orð eru sögð í hita dagzins, hörkudagur, mikið drama, það vitum við báðir. Hörð þekkji ég bara sem einn mannvin góðann. Hann er ekkert öðruvízi en þú eða ég í því.

||

Hlustaði einhver á viðtalið spyr ég? Hann segir ekki að viðtalið við Geir sé reykbomba heldur segir hann að tilkynning um kosningar í vor sé reykbomba. Hér er fólk vísvitandi að snúa útúr og taka hluti úr samhengi og það líklega án þess að hafa kynnt sér málið.

||

You will all forgive me but I have to write this in English because as good as my Icelandic is, my English is better. I&#39;m sure some will give me flack for that but so be it :/ I don&#39;t want what I write to be misunderstood or lost in translation in any way.

Humans are humans. Regardless of their actions, political or otherwise, in the core we&#39;re all the same. Someone&#39;s loved one, someone&#39;s dear friend, someone&#39;s parent. The Icelandic people stand at a cross roads at this time and how we proceed will define us as a nation. I sincerely hope that we have not become so cynical and pessimistic as to assume that someone&#39;s decline in health is merely a smoke screen to deter us from the real issues.

I know we&#39;re angry and as rightfully we should be. People are scared, worried and trying to come to grips with just how we got to this point. But making personal attacks on a man who no one can assume woke up daily with the malicious intent of ruining a nation that he no doubt loves just as much as the rest is going to rectify the current situation.

I understand that the "people" don&#39;t want to soften their blows at this point because they are on a mission and to their mission they must be true. But remember that even the greatest of enemies in all great battles has always been awarded some type of respect. And even when your enemy does not show you respect, it is your actions that show your character and not the other way around.

||

Daníel.

Fullt af fólki hafði álit á Herði Torfasyni. Sumir misstu það við ummæli hans um Geir H. Haarde. Og sumir eru bara forviða og skilja ekki hvað hann meinti. Það myndi gleðja mig mikið að vita að Hörður gerði mistök EÐA að hann gæti komið fram og útskýrt hvað hann meinti. Fólki sem er ekki sama um Hörð hefur komið fram og viljað verja ummæli hans sem mistök, eðlilega. Hins vegar getur hann einn svarað þessu. Og þarf þannig að koma fram opinberlega og biðja Geir afsökunar. Og ef hann ekki meinti það sem hann sagði getur hann sagt það. Þangað til verður Hörður bara dæmdur.

||

Geir stjórnaði landinu ekki einn. En maðurinn fékk sinn úrskurð á þriðjudag og þurfti örugglega tíma til að segja sinni fjölskyldu frá þessu. Þetta er sjokk að fá svona úrskurð hver sem hann eða hvað sem hann er. Síðan er félögum sagt frá og svo þjóðinni er hann ekki skráður yfirmaður þessa lands, það skiptir ekki máli hvaða tíma hann segir frá þessu ég efa ekki að maðurinn sé í sjokki sem og hans fjölskylda, vinir og félagar. Ummæli Harðar eiga einfaldlega ekki við.

Ummæli:
Förum varlega í að yfirdramasera hlutina, kemur aldrei vel út. Ég óska eins og allir eflaust Geir og Ingibjörgu fulls bata sem skjótast rétt eins og öllum landsmönnum og sem eiga við misalvarleg veikindi að stríða. Örugglega aðeins vanhugsað Herði og óheppilegt en comm on, fyrr má nú rota en dauðrota.

Verkefni: Særandi eða ekki
Merking: Ekki særandi